Wêreldwye spioenasie vernietig soewereiniteit | Die Vryburger
Die media is vol van die nuusgebeure rondom die Krim en Rusland, maar ignoreer die feit dat die "Five Eyes" intelligensie-alliansie besig is om die hele wêreld met hulle spioenasiebedrywighede te annekseer, het die stigter van Wikileaks, Julian Assange, gesê.
Hy het hierdie stelling verlede week gemaak tydens die wêreldbyeenkoms van WHD.global se konferensie. Assange wat sedert 2012 onder asiel in Ekwador se ambassade in Londen bly, het daarop gewys dat daar 'n dringende nood is vir 'n onafhanklike internet infrastruktuur vir lande om hulle soewereiniteit te behou en alle pogings van veral die VSA teë te staan wat beheer van kommunikasie wil neem.
"Tot 'n sekere mate het hierdie te make met nasionale soewereiniteit," het Assange gesê. "Die nuus is vol daarvan dat Rusland die Krimgebied geannekseer het, maar in werklikheid is die Five Eyes intelligensie-alliansie, met die VSA aan die spits, besig om die wêreld te annekseer as gevolg van hulle anneksasie van die rekenaar sisteme en kommunikasietegnologie wat in die moderne wêreld gebruik word.
"Indien daar nie 'n nasionale netwerk is wat gebruik kan word tydens konflik met die VSA nie, kan lande nie hulle soewereiniteit beskerm en handhaaf nie."
Assange het verder daarop gewys dat die feite wat deur Edward Snowden bekend gemaak is aangaande die Nasionale Sekuriteits Agentskap (NSA) in Amerika en die Regeringskommunikasie Hoofkwartier (GCH) in Brittanje se spioenasiebedrywighede, het 'n golf van weerstand teen die twee lande veroorsaak wat die geo-politieke mag na Europa toe verskuif het.
"Hierdie anneksasie van die internetwêreld het markkragte geforseer om daarop te reageer. 'n Interessante geo-politieke fenomeen is geskep met Duitsland wat die nuwe leier in die weste word.
Die eerste manier waarop jy jou leierskap demonstreer is om te wys dat iemand anders jou nie beheer nie. Angela Merkel en die Duitsers as 'n geheel is stadig besig om hulle onafhanklikheid van die VSA te bewys," het hy gesê.
Hy het ook gewaarsku dat die NSA en GCHQ binnekort oor die vermoë sal beskik om oor die hele planeet te spioeneer, omdat hulle kapasiteit elke 18 maande verdubbel. Hy het hierdie spioenasie "totalitêre distopie" ('n wêreld so vol vrees en onderdrukking dat dit net in jou gedagtewêreld kan bestaan), gedoop.
Sy oplossing is dat nuwe wetgewing deur lande afgedwing moet word waar kriptografie groter sekuriteit vir hulle sensitiewe inligting sal bring.
Foto – Julian Assange
4 thoughts on "Wêreldwye spioenasie vernietig soewereiniteit"
Deon April 9, 2014 at 7:15 am
Julian waarsku die hele sogenaamde Westerse en Demokratiese wereld hiermee dat die VSA en VK die wereld beheer deur hul e-spioenasie en dus indirek die wereld ekonomie beheer en poog om die wereld politiek (en – godsdiens) ook te beheer. 'n Alternatiewe internet met Duitsland, Nederland en Australie aan die spits sal beslis help om balans te herstel. Eersgenoemdes sal binnekort vanwee hul bankrotskappe 100% klei word in die roomse kerk se hande.
DuP du Plessis April 9, 2014 at 9:56 am
Verw.: "Sy oplossing is dat nuwe wetgewing deur lande afgedwing moet word, waar kriptografie groter sekuriteit vir hulle sensitiewe inligting sal bring."
Sowat 25 jaar gelede was ons Suid-Afrikaanse ingenieurs op die voorpunt van die data-enkripsie tegnologie. Intussen is hierdie land deur 'n sprinkaan-plaag opgevreet, maar ek kan nie glo dat daar niks oorgebly het nie, van die kundigheid wat ons vir langer as 30 jaar staande gehou het teen 'n boikot-aanslag, wat deur die ganse wêreld, Wersters sowel as Kommunisties op ons afgedwing was.
Vir die Boerevolk om weer ons republieke as 'n soewereine staat te kan berdryf, sal ons weer ons kennis oor elke stukkie moderne tegnologie moet opknap. Dit is nou die tyd om ons jongmense doelgerig toe te rus met elke moontlike bietjie kennis, want ons volk se toekoms is in hulle hande.
Ons vyand is baie groter as die terroriste-bende wat tans hierdie land verteer. Om die "totalitêre distopie" teen te werk, wat deur die Edomitiese Geldmag ingestel word om ons Godgegewe minerale rykdom te stroop, sal ons eie jongmense se brein-kapasiteit weer tot voordeel van hul volk en ter wille van hul eie nageslag, ontwikkel en ingespan moet word.
charl jackson May 22, 2014 at 6:36 am
Wil graag ingelig bly oor wêreldgebeure vanuit 'n meer vrydenkende hoek
JA BOER May 22, 2014 at 10:02 am
Een van die grootste foute wat ons kan maak is om aan te hou glo dat die VSA en VK " christen " regerings is. Daardie politici, al sit hulle elke Sondag in die kerk, is net so vuil en laag as die ergste wat ons al hier gehad het. Onthou, dit was n " christen " regering in hierdie land wat ons gebring het waar ons vandag is. Ek erken dat daar altyd uitsonderings op elke reël is, maar dit het beslis nie in ons geval gehelp nie. Verder is ons geneig om te sê dat " wit " regerings, moet beter wees as " swart " regerings. Is dit regtig so ? Selfsug, onbevoegdheid, verraad en verwaandheid het nie n kleur nie ! Siener het gesê die VK gaan met plae geslaan word vir wat hulle aan die Boerevolk gedoen het. Die VSA en VK volgens my, is n hegte eenheid, so ek dink hulle gaan saam saam aan daardie beker drink. Reg deur die geskiedenis, het ELKE wêreld moontheid tot n einde gekom. En ek dink as jy elke ineenstorting ontleed, sal jy sien dat dieselfde faktore elke keer n rol gespeel het ! !